CELEX: 62013CB0602
Language: sk
Date: 2015-06-11 00:00:00
Title: Vec C-602/13: Uznesenie Súdneho dvora (šiesta komora) z 11. júna 2015 (návrh na začatie prejudiciálneho konania, ktorý podal Juzgado de Primera Instancia – Španielsko) – Banco Bilbao Vizcaya Argentaria, SA/Fernando Quintano Ujeta, María Isabel Sánchez García (Návrh na začatie prejudiciálneho konania — Smernica 93/13/EHS — Zmluvný vzťah medzi podnikateľom a spotrebiteľom — Hypotekárna zmluva — Ustanovenie o úrokoch z omeškania — Doložka o predčasnom splatení — Konanie o výkone hypotekárneho záložného práva — Zníženie sumy úrokov — Právomoc vnútroštátneho súdu)

28.9.2015   
            
            
               SK
            
            
               Úradný vestník Európskej únie
            
            
               C 320/2
            
         Uznesenie Súdneho dvora (šiesta komora) z 11. júna 2015 (návrh na začatie prejudiciálneho konania, ktorý podal Juzgado de Primera Instancia – Španielsko) – Banco Bilbao Vizcaya Argentaria, SA/Fernando Quintano Ujeta, María Isabel Sánchez García
   (Vec C-602/13) (1)
   
   ((Návrh na začatie prejudiciálneho konania - Smernica 93/13/EHS - Zmluvný vzťah medzi podnikateľom a spotrebiteľom - Hypotekárna zmluva - Ustanovenie o úrokoch z omeškania - Doložka o predčasnom splatení - Konanie o výkone hypotekárneho záložného práva - Zníženie sumy úrokov - Právomoc vnútroštátneho súdu))
   (2015/C 320/02)
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Juzgado de Primera Instancia
   
      Účastníci konania
   
   
      Žalobkyňa: Banco Bilbao Vizcaya Argentaria,
   
      Žalovaní: Fernando Quintano Ujeta, María Isabel Sánchez García
   
      Výrok
   
   
               1.
            
            
               Článok 6 ods. 1 a článok 7 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách sa majú vykladať v tom zmysle, že nebránia tomu, aby vnútroštátne ustanovenia stanovili zníženie úrokov z omeškania v rámci zmluvy o hypotekárnom úvere, pokiaľ uvedené vnútroštátne ustanovenia:
               
                           —
                        
                        
                           sa netýkajú posúdenia zo strany súdu, ktorý prejednáva návrh na výkon rozhodnutia týkajúceho sa hypotéky, a ktorý rozhodne o „zneužívajúcej“ povahe ustanovenia o úrokoch z omeškania, a
                        
                     
                           —
                        
                        
                           nepredstavujú prekážku, aby súd uvedené ustanovenie zrušil, pokiaľ konštatuje jeho „zneužívajúcu“ povahu v zmysle článku 3 ods. 1 uvedenej smernice.
                        
                     
         
               2.
            
            
               Smernica 93/13 sa má vykladať v tom zmysle, že pokiaľ vnútroštátny súd konštatuje „zneužívajúcu“ povahu, v zmysle článku 3 ods. 1 smernice 93/13, ustanovení zmluvy medzi spotrebiteľom a podnikateľom, okolnosť, že uvedené ustanovenie nebolo vykonané, nemôže sama osebe byť prekážkou, aby vnútroštátny súd vyvodil všetky dôsledky „zneužívajúcej“ povahy uvedeného ustanovenia.
            
         
      (1)  Ú. v. EÚ C 31, 1.2.2014.